**GRI MODERN**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undeva, sub buza ta de jos,

Ai înghesuit întreaga iubire,

O buză mușcată, d-un gri turturea...

Acolo ai creat Universul,

Din materia cenușie a sufletului,

Un suflet puternic, de oțel – gri oțel...

Cu vârful unghiei sparte,

Amestecai încet în cafeaua rece,

Încremenită-n culoarea-i gri maur...

Priveai cum trec norii spumoși

Și îi sorbeai suav,

Până ți-a rămas culoarea lor pe buza de sus

Ș-ai mestecat din griul lor de in...

Prima picătură argintie de ploaie,

A căzut cu ecou de sticlă spartă,

Pe podeaua ochiului tău:

Un ochi aprins, d-un gri afumat...

Vântul turbat a șoptit printre firele de păr

Și-a vopsit în gri cârtiță suvițele smulse...

Briza a bătut-n stropi de sânge cabalin,

Văruind pereții obrazului în gri de Payne...

Atunci, zâmbetul gri perlă s-a îngrămădit

În colțul strâmt al gurii încruntate...

Ș-apoi totul în jus s-a stins...

Sub o buză mușcată, d-un gri turturea,

Ai creat întregul Univers,

Dar l-ai ucis c-un sărut!

Prea te-ai murdărit de culori...